CELEX: 62017TN0048
Language: hr
Date: 2017-01-27 00:00:00
Title: Predmet T-48/17: Tužba podnesena 27. siječnja 2017. – ADDE protiv Parlamenta

13.3.2017   
            
            
               HR
            
            
               Službeni list Europske unije
            
            
               C 78/40
            
         Tužba podnesena 27. siječnja 2017. – ADDE protiv Parlamenta
   (Predmet T-48/17)
   (2017/C 078/55)
   Jezik postupka: engleski
   
      Stranke
   
   
      Tužitelj: Alliance for Direct Democracy in Europe ASBL (Bruxelles, Belgija) (zastupnik: L. Defalque, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europskog parlamenta od 21. studenoga 2016. o financiranju u 2015. stranke ADDE, kojom se iznos od 500 615,55 eura proglašava neprihvatljivim i traži naknada u iznosu od 172 654,92 eura
            
         
               —
            
            
               poništi odluku Europskog parlamenta od 15. prosinca 2016. u dijelu u kojem ograničava iznos predfinanciranja za 2017. na 33 % najvećeg iznosa subvencioniranja i isplatu iznosa predfinanciranja čini ovisnom o uspostavi garancije na prvi poziv i, posljedično, članak I.4.1 odluke o dodjeli subvencije FINS-2017-13, priložene toj odluci;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe za poništenje odluke od 21. studenoga 2016. tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na povredi načela dobre uprave i povredi prava obrane.
            
         
               2.
            
            
               Drugi tužbeni razlog, koji se temelji na nekoliko očitih pogrešaka u ocjeni, koje dovode do povrede članaka 7., 8. i 9. Uredbe (EZ) br. 2004/2003 Europskog parlamenta i Vijeća od 4. studenoga 2003. o propisima kojima se uređuju političke stranke na europskoj razini i pravilima o njihovom financiranju (SL 2003., L 297, str. 1.) (SL, posebno izdanje na hrvatskom jeziku, poglavlje 1., svezak 16., str. 149.).
            
         
               3.
            
            
               Treći tužbeni razlog, koji se temelji na povredi načela proporcionalnosti i načela jednakog postupanja.
            
         U prilog osnovanosti tužbe za poništenje odluke od 15. prosinca 2016. tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na povredi načela dobre uprave i povredi prava obrane.
            
         
               2.
            
            
               Drugi tužbeni razlog, koji se temelji na povredi članka 134. Financijske uredbe EU-a.
            
         
               3.
            
            
               Treći tužbeni razlog, koji se temelji na povredi načela proporcionalnosti i načela jednakog postupanja.